**PSICHOLOGAS**

**PSICHOLOGO DARBO VEIKLOS KRYPTYS:**

**Konsultavimas.**

Tai pagrindinė mokyklos psichologo veiklos kryptis. Psichologas konsultuoja Specialiųjų ugdymosi poreikių turinčius mokinius bei jų tėvus. Taip pat psichologinių, asmenybės ir ugdymosi problemų turinčius mokinius, jų tėvus (globėjus, rūpintojus) ir pedagogus šių problemų sprendimo klausimais. Konsultuoja mokinius profesijos pasirinkimo klausimais.

**Įvairių grupių vedimas.**

Atsižvelgdamas į kylančias ar galinčias kilti problemas, formuoja mokinių grupes, suteikiančias jiems galimybę įgyti reikiamų bendravimui, savęs supratimui, prisitaikymui gyventi pilnoje iššūkių kasdienybėje įgūdžių.

**Psichologinis įvertinimas.**

Įvertina mokinio galias ir sunkumus, raidos ypatumus, psichologines, asmenybės ir ugdymosi problemas, vaiko gebėjimą mokytis pagal bendrojo ugdymo programas.

**Bendradarbiavimas su pagalbos vaikui specialistais ir pedagogais.**

Bendradarbiauja su mokytoju, specialiuoju pedagogu, logopedu, socialiniu pedagogu ir kitais su mokiniu dirbančiais specialistais, numatant ugdymo tikslų ir uždavinių pasiekimo būdus, dirba mokyklos vaiko gerovės komisijoje.

**Švietimas.**

Psichologas šviečia mokyklos bendruomenę vaiko raidos psichologijos, pedagoginės ir socialinės psichologijos klausimais.

**Tyrimai.**

Atlieka aktualius mokykloje psichologinius tyrimus atsižvelgdamas į mokyklos bendruomenės poreikius.

**Prevencinė veikla.**

Inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės ir ugdymosi problemų bei padeda pedagogams sudaryti planus, kaip veiksmingiau ugdyti psichologinių, asmenybės ir ugdymo problemų turinčius mokinius.

**Kada kreiptis į psichologą?**

* Jei mokinys turi bendravimo su bendraamžiais, mokytojais ar tėvais problemų;
* kai jaučiasi vienišas, nesuprastas;
* kamuoja nerimas, liūdesys, stresas;
* kyla mokymosi sunkumų;
* jei nori geriau pažinti save;
* sunku apsispręsti dėl profesijos pasirinkimo;
* gali kreiptis ir tėvai, kai kyla auklėjimo problemų, sunku suprasti savo vaiką, reikalinga specialisto pagalba koreguojant jo elgesį.

Dėl susitikimo būtina derintis iš anksto

Psichologė Milda Biveinienė

e.p. milda.biveinienė@ptmg.lt

Tel. 867154314